Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: Magyarországon lásd még a 73/2003.(XI.13.)GKM-FVM együttes rendelettel módosított 52/2003.(VIII.15.)GKM-
Paragraph Index: 1390

d) Szénhidrogén-keveréket (white spirit) a polietilénre duzzasztó hatást kifejtő anyagoknál és készítményeknél, különösen szénhidrogéneknél, észtereknél és ketonoknál. A szénhidrogén-keverék forrás tartományának 160…220 ˚C közöttinek, relatív sűrűségének 0,78…0,80 közöttinek, lobbanáspontjának 50 ˚C fölöttinek és aromás szénhidrogén-tartalmának 16…21%-nak kell lenni. A halmazolási próbánál legalább 1,0 relatívsűrűség-értéket kell alapul venni. Olyan töltőanyagok esetén, amelyek a polietilént 7,5%-nál nagyobb tömegnövekedést kitevő mértékben duzzasztják, a kielégítő kémiai összeférhetőséget a 6.1.5.2.6 pont szerinti 40 ˚C-on végzett háromhetes előtárolás után, de az eredeti töltőanyaggal lehet vizsgálni.

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes